Kako su nam dojavili čitatelji, jutros je došlo do demoliranja Prometovog autobusa, koji je putovao na relaciji Trogir – Split.

Iz Policije su nam rekli da su dojavu zaprimili jutros u 6 sati i 30 minuta, nakon čega su izišli na teren. Demoliranje se dogodilo na području Svetog Kaja, u Salonitaskoj ulici, kada je muškarac zaustavio autobus, otrgnuo brisač i počeo mahnito udarati po staklima.

Dalje, prilikom dolaska policije na mjesto događaja, počeo je bježati, a policijski službenici su ga uspjeli stići i uhvatiti. Nakon toga je odveden u bolnicu, gdje je zadržan po preporuci liječnika.